ਜੋਗਿੰਦਰ ਸ਼ਰਮਾ
ਜੋਗਿੰਦਰ ਸ਼ਰਮਾ ਉਚਾਰਨ (ਮਦਦ·ਫ਼ਾਈਲ) (ਜਨਮ 23 ਅਕਤੂਬਰ 1983 ਨੂੰ ਰੋਹਤਕ, ਹਰਿਆਣਾ, ਭਾਰਤ) ਇੱਕ ਭਾਰਤੀ ਕ੍ਰਿਕਟਰ ਅਤੇ ਪੁਲਿਸ ਅਧਿਕਾਰੀ ਹੈ। ਜੋਗਿੰਦਰ ਸ਼ਰਮਾ ਨੇ ਆਪਣੇ ਪਹਿਲੇ ਦਰਜੇ ਦੇ ਕ੍ਰਿਕਟ ਪੇਸ਼ੇ ਦੀ ਸ਼ੁਰੂਆਤ ਹਰਿਆਣਾ ਦੀ ਕ੍ਰਿਕਟ ਟੀਮ ਵੱਲੋਂ ਖੇਡਦੇ ਹੋਏ, ਮੱਧ-ਪ੍ਰਦੇਸ਼ ਦੀ ਟੀਮ ਵਿਰੁੱਧ ਕੀਤੀ। ਜੋਗਿੰਦਰ ਸ਼ਰਮਾ ਇੱਕ ਆਲਰਾਊਂਡਰ ਹੈ। 2007 ਵਿੱਚ ਹੋਏ ਟਵੰਟੀ-ਟਵੰਟੀ ਵਿਸ਼ਵ ਕੱਪ ਦੇ ਫ਼ਾਈਨਲ ਮੈਚ, ਜੋ ਕਿ ਭਾਰਤ ਅਤੇ ਪਾਕਿਸਤਾਨ ਵਿਚਕਾਰ ਹੋਇਆ ਸੀ, ਉਸ ਮੈਚ ਵਿੱਚ ਜੋਗਿੰਦਰ ਸ਼ਰਮਾ ਨੇ ਆਖ਼ਰੀ ਅਤੇ ਨਿਰਣਾਇਕ ਓਵਰ ਸੁੱਟਿਆ ਸੀ। ਉਸ ਓਵਰ ਵਿੱਚ ਜੋਗਿੰਦਰ ਸ਼ਰਮਾ ਦੁਆਰਾ ਵਧੀਆ ਗੇਂਦਬਾਜ਼ੀ ਕਰਨ ਤੇ ਭਾਰਤ ਨੇ ਉਹ ਵਿਸ਼ਵ ਕੱਪ ਜਿੱਤ ਲਿਆ ਸੀ। ਇਸ ਕਰ ਕੇ ਜੋਗਿੰਦਰ ਸ਼ਰਮਾ ਨੂੰ ਖਾਸ ਕਰਕੇ ਉਸ ਮੈਚ ਲਈ ਜਾਣਿਆ ਜਾਂਦਾ ਹੈ।